Groot verandering kom vir seksuele misdrywe in Suid-Afrika
JY LEES NOU Groot verandering kom vir seksuele misdrywe in Suid-Afrika
Die hooggeregshof in Johannesburg het Maandag die spreekwoordelike vervaldatum van 20 jaar op vervolging vir seksuele misdrywe, opgehef.
In wat as ’n oorwinning vir slagoffers van seksuele misbruik beskou word, het die hof artikel 18 van die Strafproseswet ongrondwetlik verklaar nadat die beweerde slagoffers van die oorlede biljoenêr Sydney Frankel dit betwis het.
Hulle sal nou die hoogste hof in die land, die grondwethof, nader om die bevel te bekragtig
Die hof het verklaar artikel 18 van die Strafproseswet is strydig met die grondwet. Dit is ongeldig in dié mate dat dit die reg verhinder om ’n vervolging vir alle seksuele misdade in te stel nadat 20 jaar sedert die tyd van die misdryf verloop het.
Hulle bearbei hulle ook daarvoor dat artikel 18 vir volwassenes én kinders geskrap word.
Die hof het gesê die verklaring van ongrondwetlike ongeldigheid is vir ’n tydperk van 18 maande opgeskort om die parlement kans te gee om die grondwetlike tekortkoming reg te stel.
Ian Levitt, verteenwoordiger van die slagoffers bekend as die Frankel 8, het gesê hulle sal nou die hoogste hof in die land, die grondwethof, nader om die bevel te bekragtig.
#CSA Across the Pond Notorious #SydneyFrankel
Frankel case could change the law on child molestationhttps://t.co/fs7UXk1szt
— IntellectualMuse (@AllSoulsNamaste) May 24, 2017
Die agt aansoekers het die hof genader om artikel 18 van die Strafproseswet ongrondwetlik te verklaar want hulle voer aan die huidige beperking maak inbreuk op hul reg tot waardigheid.
Die agt mense beweer Frankel het hulle so lank gelede as 30 jaar voor sy dood seksueel aangerand.
Frankel is daarvan beskuldig dat hy kinders op vyf verskillende plekke gemolesteer het: Abbotford, Johannesburg; Ballifarm-perdeplaas in Kyalami; Baobab Ridge-wildsplaas in Buffelshoek; die voormalige Arcadia Joodse Kinderhuis in Parktown, Johannesburg en ook in sy eie huis in Athol.
Alhoewel hulle in 2015 hul klagte gelê het, het die beperking van die statuut vervolging gekortwiek.
Frankel was accused by 8 people of molesting them over 10 years, 30 years ago. But time for laying complaints elapsed #Frankel8 #aw
— Amanda Watson (@amandzing1) May 19, 2017
Frankel (68) is op 13 April vanjaar in sy huis in Johannesburg aan kanker dood.
Die Vroueregsentrum (WLC), The Teddy Bear Clinic (TTBC) en Prokureurs vir Menseregte het die Frankel 8 se saak gesteun.
Huidige wetgewing bepaal die reg om vervolging aan die gang te sit, verval ná 20 jaar vir misdade van seksuele aanranding. Dit geld egter nie vir ander ernstige misdade soos moord, verraad, ontvoering, volksmoord en verkragting nie.
Meer oor: sydney| seksuele aanranding